C 152/92
MT
Il-Ġurnal Uffiċjali tal-Unjoni Ewropea
6.4.2022
2.7.
B’kuntrast mar-regolamentazzjoni tas-settur privat, is-Sitt Direttiva dwar il-ġlieda kontra l-ħasil tal-flus u l-finanzjament tat-terroriżmu tiffoka fuq is-sistema istituzzjonali tagħha u l-adattament tagħha f’kull Stat Membru.
Il-proposta tiċċara l-kompetenzi, il-kompiti u l-aċċess għall-informazzjoni tal-UIF, tistabbilixxi qafas għal analiżi konġunta u tipprovdi bażi legali għas-sistema FIU.net.
Is-setgħa tas-superviżuri li jaġixxu ġiet imsaħħa u l-mekkaniżmi għall-kooperazzjoni bejn is-superviżuri u ma’ awtoritajiet oħra ġiet imtejba.
L-interkonnessjoni tar-reġistri tal-kontijiet bankarji hija prevista.
2.8.
Ir-Regolament propost dwar it-trasferimenti ta’ fondi u ċerti kriptoassi huwa riformulazzjoni tar-Regolament (UE) 2015/847 tal-Parlament Ewropew u tal-Kunsill (11) dwar it-trasferimenti ta’ fondi, bil-għan li jagħmel ir-rekwiżiti ta’ traċċabbiltà u identifikazzjoni għat-trasferimenti ta’ kriptoassi simili għal dawk fis-seħħ għall-fondi.
Fl-istess ħin, il-fornituri tas-servizzi tal-kriptoassi se jkunu soġġetti għar-rekwiżiti tar-Regolament dwar il-ġlieda kontra l-ħasil ta’ flus għal operaturi finanzjarji oħra.
3.
Kummenti ġenerali 3.1.
L-ewwel Direttiva dwar il-ġlieda kontra l-ħasil tal-flus ġiet promulgata fl-1991.
Minn dakinhar, ġew adottati erba’ Direttivi oħra dwar l-AML/CFT u għexieren ta’ Direttivi komplementari oħra, relatati mas-sistema finanzjarja jew ma’ reati relatati.
Ir-riżultati ta’ dan l-isforz, meqjusa bħala prijorità mill-awtoritajiet tal-UE, sa issa ma kinux sodisfaċenti.
3.2.
Hemm qbil mifrux dwar dan, kif diġà rifless fil-valutazzjonijiet tal-Kummissjoni tal-2019 u dawk tal-istituzzjonijiet bħall-Parlament Ewropew, fir-riżoluzzjonijiet tiegħu ta’ Marzu 2019 u ta’ Lulju 2020 (12), u l-Qorti tal-Awdituri, fir-rapport tagħha ta’ Ġunju 2021, bit-titolu L-isforzi tal-UE fil-ġlieda kontra l-ħasil tal-flus fis-settur bankarju huma frammentati u l-implimentazzjoni mhijiex suffiċjenti (13), u fil-maġġoranza l-kbira tal-analiżijiet speċjalizzati, akkademiċi u ta’ gruppi ta’ riflessjoni, b’mod partikolari r-Rapport tat-Task Force CEPS-ECRI (14).
3.3.
L-istimi tal-volum tal-ħasil tal-flus jammontaw għal bejn 1 % tal-PDG tal-EU27 (il-Europol u l-Kummissjoni Ewropea) u 1,3 % (il-Qorti tal-Awdituri), jiġifieri bejn EUR 140 u EUR 208 biljun fis-sena.
B’mod aktar sinifikanti, skont il-Europol, jiġi rkuprat biss madwar 1 % ta’ dan il-volum.
F’dawn l-aħħar snin kien hemm diversi skandli dwar il-ħasil tal-flus li jinvolvu istituzzjonijiet finanzjarji ewlenin, u huwa sinifikanti li ħafna minnhom ma kinux jiġu skoperti mingħajr l-applikazzjoni tal-leġiżlazzjoni Ewropea jew l-intervent tas-superviżuri.
Fi kliem ieħor, minkejja l-isforzi u r-rieda tal-Kummissjoni Ewropea u tal-Parlament Ewropew, ma sar l-ebda progress f’termini ta’ riżultati fil-ġlieda kontra l-AML/CFT.
3.4.
Il-pubblikazzjoni Pandora Papers tal-Konsorzju Internazzjonali ta’ Ġurnalisti Investigattivi (ICIJ) reġgħet enfasizzat l-iskala tal-problema tal-ħasil tal-flus u reati relatati, u r-rwol essenzjali tar-rifuġji fiskali biex jiffaċilitaw dawn ir-reati.
Għalhekk huwa diffiċli li wieħed jifhem li l-ġuriżdizzjoni l-aktar spiss imsemmija fid-dokumenti mhijiex fuq il-lista tal-UE ta’ “ġuriżdizzjonijiet li ma jikkooperawx”, u li ECOFIN għadu kemm neħħa mil-lista ġuriżdizzjoni oħra li l-leġiżlazzjoni tagħha tagħmilha impossibbli li jiġu identifikati s-sidien veri ta’ kumpaniji u kontijiet.
3.5.
Il-KESE jiġbed l-attenzjoni tal-istituzzjonijiet tal-UE u tal-gvernijiet nazzjonali għall-ħtieġa ta’ protezzjoni robusta tal-ħajja u tal-integrità tal-ġurnalisti, l-impjegati u l-impjegati taċ-ċivil li jirrappurtaw korruzzjoni ekonomika u politika.
Il-Kumitat huwa mħasseb li għadd ta’ Stati Membri ma bdewx proċeduri ta’ traspożizzjoni tad-Direttiva (UE) 2019/1937 dwar il-protezzjoni ta’ persuni li jirrapportaw dwar ksur tal-liġi tal-UE, u jistieden lill-Kummissjoni taġixxi biex tiżgura t-traspożizzjoni urġenti tagħha sa tmiem l-2021.
3.6.
Il-fallimenti u l-inadegwatezzi tal-politika tal-UE dwar l-AML/CFT għandhom diversi kawżi, li għandhom effetti kumulattivi: (i) il-frammentazzjoni tal-kompetenzi bejn varjetà ta’ istituzzjonijiet tal-UE u tal-Istati Membri; (ii) in-nuqqas ta’ superviżur wieħed tal-UE għall-AML/CFT; (iii) l-għodod limitati disponibbli għall-korpi kompetenti tal-UE; (iv) koordinazzjoni ħażina, kemm f’inizjattivi ta’ prevenzjoni kif ukoll fit-teħid ta’ azzjoni kontra riskji identifikati, u d-dewmien fl-implimentazzjoni tagħhom; (v) nuqqasijiet fil-ħidma tas-superviżuri u l-UIF f’ħafna pajjiżi; (vi) it-traspożizzjoni tad-Direttivi kienet tard ħafna u b’differenzi sinifikanti bejn l-Istati Membri, u wasslet għal proċeduri amministrattivi
(11) (12) (13) (14)
Ir-Regolament (UE) 2015/847 tal-Parlament Ewropew u tal-Kunsill tal-20 ta’ Mejju 2015 dwar l-informazzjoni li takkumpanja t-trasferimenti ta’ fondi u li jħassar ir-Regolament (KE) Nru 1781/2006 (ĠU L 141, 5.6.2015, p. 1).
Riżoluzzjoni tal-PE tas-26 ta’ Marzu 2019 dwar il-kriminalità finanzjarja, l-evażjoni tat-taxxa u l-evitar tat-taxxa (ĠU C 108, 26.3.2021, p. 8) u Riżoluzzjoni tal-PE tal-10.7.2020.
QEA Rapport Speċjali 13/2021.
CEPS-ECRI: TF Report: AML in the EU (Rapport tat-Task Force CEPS-ECRI: Il-ġlieda kontra l-ħasil ta’ flus fl-UE), Jannar 2021.